Source: http://finlex.fi/fi/sopimukset/sopsteksti/2018/20180053
Timestamp: 2020-02-19 13:40:59+00:00
Document Index: 25789749

Matched Legal Cases: ['tuomioistuin ', '§2', '§3', '§4', '§5', '§1']

53/2018 - Valtiosopimukset - FINLEX ®
Olet tässä: Finlex › Valtiosopimukset › Valtiosopimukset › 2018 › 53/2018
Annettu: Helsingissä 5 päivänä heinäkuuta 2018
(Suomen säädöskokoelman n:o 535/2018)
Valtioneuvoston päätöksen mukaisesti säädetään ihmisoikeuksien ja perusvapauksien suojaamiseksi tehdyn yleissopimuksen kuudennentoista pöytäkirjan lainsäädännön alaan kuuluvien määräysten voimaansaattamisesta annetun lain (1296/2015) nojalla:
Ihmisoikeuksien ja perusvapauksien suojaamiseksi tehdyn yleissopimuksen Strasbourgissa 2 päivänä lokakuuta 2013 tehty kuudestoista pöytäkirja tulee voimaan 1 päivänä elokuuta 2018 niin kuin siitä on sovittu.
Eduskunta on hyväksynyt pöytäkirjan 13 päivänä lokakuuta 2015 ja tasavallan presidentti on ratifioinut sen 30 päivänä lokakuuta 2015. Ratifioimiskirja on talletettu Euroopan neuvoston pääsihteerin huostaan 7 päivänä joulukuuta 2015.
Suomi antaa pöytäkirjan 10 artiklassa tarkoitetun selityksen, jonka mukaan pöytäkirjan 1 artiklan 1 kohdan mukaisiin tarkoituksiin nimettäviä tuomioistuimia ovat korkein oikeus, korkein hallinto-oikeus, työtuomioistuin ja vakuutusoikeus.
Ihmisoikeuksien ja perusvapauksien suojaamiseksi tehdyn yleissopimuksen kuudennentoista pöytäkirjan lainsäädännön alaan kuuluvien määräysten voimaansaattamisesta annettu laki (1296/2015) tulee voimaan 1 päivänä elokuuta 2018.
Helsingissä 5 päivänä heinäkuuta 2018
1 §2 §3 §4 §5 §1 artikla2 artikla3 artikla4 artikla5 artikla6 artikla7 artikla8 artikla9 artikla10 artikla11 artikla